9-ம் நூற்றாண்டில் வர்த்தகத்துக்காக இந்திய உபகண்டத்திற்கு வந்து குடியேறியவர்களின் வழித்தோன்றல்கள் தான் ரொஹிங்கியர்கள் எனக் கூறப்படுகின்றது. அவர்களை அரக்கனிய இந்தியர்கள் (Arakanese Indians) என்றும் அழைக்கும் வழக்கம் உள்ளது. பெரும்பாலான மியன்மார் வாசிகள் ரொஹிங்கியர்களை பிரித்தானிய ஆட்சியின் போது பங்களாதேசத்தில் இருந்து வந்து குடியேறியவர்களாகவே பார்க்கின்றனர். அவர்களை பெரும்பான்மை பௌத்தர்கள் ரொஹிங்கியர்கள் எனச் சொல்லக் கூடாது பெங்கோலியர்கள் எனவே அழைக்க வேண்டும் என்கின்றனர். அவர்கள் நாட்டில் இருந்து வெளியேற்றப்பட வேண்டும் என பௌத்தர்களில் பெரும்பாலோர் கருதுகின்றார்கள். உலகில் அதிக மக்கள் தொகைச் செறிவைக் கொண்ட பங்களாதேசம் ரொஹிங்கியர்களை உள் அனுமதிக்கத் விரும்பவில்லை. மியன்மார் பிரச்சனை தொடர்பாக இந்தியா மியன்மார் மீது நிர்ப்பந்தம் பிரயோகிக்க வேண்டும் என பங்களாதேசம் இந்தியாவை வலியுறுத்தி வேண்டியது. பங்களாதேசத்தின் வேண்டுகோளைப் புறக்கணித்தால் அது சீனாவிடம் செல்லலாம் என்ற அச்சத்தால் இந்தியத் தலைமை அமைச்சர் நரேந்திர மோடி தனது சீனப் பயணத்தை முடித்துக் கொண்டு நேரடியாக மியன்மார் சென்றார்.